CELEX: 62019TN0492
Language: mt
Date: 2019-07-05 00:00:00
Title: Kawża T-492/19: Rikors ippreżentat fil-5 ta’ Lulju 2019 — GlaxoSmithKline Finance u Setfirst vs Il-Kummissjoni

16.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/33
            
         
      Rikors ippreżentat fil-5 ta’ Lulju 2019 — GlaxoSmithKline Finance u Setfirst vs Il-Kummissjoni
      (Kawża T-492/19)
      (2019/C 312/28)
      Lingwa tal-kawża: l-Ingliż
      
         Partijiet
      
      
         Rikorrenti: GlaxoSmithKline Finance plc (Brentford, ir-Renju Unit) u Setfirst Ltd (Brentford) (rappreżentanti: K. Bacon QC, u A. Lyle-Smythe, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea C(2019) 2526 finali, tat-2 ta’ April 2019, dwar l-għajnuna mill-Istat SA.44896 implimentata mir-Renju Unit sa fejn tikkonċerna ċ-CFC Group Financing Exemption (l-eżenzjoni fuq il-finanzjament tal-gruppi fil-kuntest tar-regoli relatati mal-kumpanniji barranin ikkontrollati) kollha kemm hi;
               
            
                  —
               
               
                  sussidjarjament, tannulla d-deċiżjoni kkontestata sa fejn tikkonċerna jew tista’ tikkonċerna kumpanniji barranin ikkontrollati realment stabbiliti u li jeżerċitaw attivitajiet ekonomiċi ġenwini fi Stat Membru ieħor;
               
            
                  —
               
               
                  sussidjarjament, tannulla d-deċiżjoni kkontestata sa fejn ma tipprovdix informazzjoni suffiċjenti lill-benefiċjarju sabiex jiġi kkalkolat l-ammont preċiż tal-għajnuna li għandha tiġi rkuprata mingħajr diffikultajiet eċċessivi;
               
            
                  —
               
               
                  sussidjarjament, tagħti l-annullament parzjali li l-Qorti Ġenerali tqis xieraq, u
               
            
                  —
               
               
                  fi kwalunkwe każ, tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrenti jinvokaw erba’ motivi.
      
                  1.
               
               
                  L-ewwel motiv, ibbażat fuq li l-Kummissjoni wettqet żball ta’ liġi u pprovdiet motivazzjoni insuffiċjenti meta kkonstatat li l-eżenzjoni fuq il-finanzjament tal-gruppi tikkostitwixxi vantaġġ peress li, għall-kumpanniji barranin ikkontrollati realment stabbiliti fi Stat Membru ieħor, l-effett tas-sentenza Cadbury Schweppes u Cadbury Schweppes Overseas (1) huwa li l-kumpanniji omm tagħhom ma għandhom jiġu suġġetti għal ebda taxxa fuq il-kumpanniji barranin ikkontrollati (anki taxxa mnaqqsa imposta wara l-eżenzjoni parzjali fuq il-finanzjament tal-gruppi).
               
            
                  2.
               
               
                  It-tieni motiv, ibbażat fuq li l-Kummissjoni wettqet żball ta’ liġi u żball manifest ta’ evalwazzjoni u naqset milli twettaq l-obbligu ta’ motivazzjoni tagħha meta kkonstatat li l-eżenzjoni fuq il-finanzjament tal-gruppi ma hijiex iġġustifikata mill-għan li tiġi żgurata l-osservanza tal-libertà ta’ stabbiliment.
               
            
                  3.
               
               
                  It-tielet motiv, ibbażat fuq li l-Kummissjoni wettqet żball ta’ liġi u żball manifest ta’ evalwazzjoni meta kkonkludiet li l-eżenzjoni fuq il-finanzjament tal-gruppi ma hijiex deroga ġġustifikata min-neċessità li jiġi evitat tqassim tal-profitti kumplessi u sproporzjonatament tqal għal funzjonijiet umani sinjifikattivi fuq il-bażi tal-approċċ tal-OECD dwar it-tqassim tal-profitti bejn stabbilimenti permanenti.
               
            
                  4.
               
               
                  Ir-raba’ motiv, ibbażat fuq li l-Kummissjoni wettqet żball ta’ liġi meta ma pprovdietx informazzjoni adegwata li tikkonċerna l-parametri tal-irkupru.
               
            
         (1)  Sentenza tat-12 ta’ Settembru 2006, Cadbury Schweppes u Cadbury Schweppes Overseas (C-196/04, EU:C:2006:544).